**[Kérjük, hogy a sárgával jelölt részeket töltse ki az azokban szereplő instrukciók szerint. Ügyeljen rá, hogy a beadott kifogásban ne maradjanak sárgával jelölt részek.]**

**a [...] Választási Bizottság részére**

**Település**

E-mail cím

[Számos helyi választási bizottság elérhetőségét megtalálja [ezen a linken](https://www.valasztas.hu/elerhetosegek).

Arról, hogy melyik választási bizottsághoz kell benyújtania [a választási visszaélésekről szóló tájékoztatónk](https://tasz.hu/tudastar/mit-tehetsz-ha-valasztasi-csalast-vagy-visszaelest-tapasztalsz/) 06. kérdésénél talál információt.]

Tisztelt Választási Bizottság!

**VÁLTOZAT #1** ha választópolgár nyújtja be a kifogást

Alulírott [NÉV] (személyi azonosító: X-XXXXXX-XXXX [a személyi azonosító a lakcímkártyán található tipikusan egyes vagy kettes számmal kezdődő számsor, régi nevén a személyi szám, ezt kell feltüntetni a kifogásban kötelezően, nem a személyi igazolvány számát! Bővebb információt a személyi azonosítóról [a választási visszaélésekről szóló tájékoztatónk](https://tasz.hu/tudastar/mit-tehetsz-ha-valasztasi-csalast-vagy-visszaelest-tapasztalsz/) 08. kérdésénél talál]; lakcím: [LAKCÍM]; e-mail: [E-MAIL CÍM]), mint a központi névjegyzékben szereplő választópolgár a választási eljárásról szóló 2013. évi XXXVI. törvény (a továbbiakban: Ve.) 208. § alapján, a Ve. 2. § (1) bekezdése a) és e) pontjában foglaltak megsértése miatt az alábbi kifogást nyújtom be.

**VÁLTOZAT #2** ha az adott választásra jogerősen nyilvántartásba vett jelölő szervezet nyújtja be a kifogást

A [SZERVEZET NEVE] (nyilvántartási szám: XX-02-XXXXXXX [a nyilvántartási szám egyesületek/pártok esetében a<https://birosag.hu/civil-szervezetek-nevjegyzeke> oldalról lekérdezhető, az nem azonos a lajstromszámmal vagy az adószámmal, hanem a fenti formátumot követi!]; székhely: [SZÉKHELY]; e-mail: [E-MAIL CÍM]), mint az Európai Parlament tagjai, a helyi önkormányzati képviselők és polgármesterek, valamint a nemzetiségi önkormányzati képviselők közös eljárásban tartott 2024 évi általános választásán az Európai Parlament tagjainak választásán / a helyi önkormányzati képviselők és polgármesterek választásán [kérjük, a megfelelőt hagyja bent] jogerősen nyilvántartásba vett jelölő szervezet a választási eljárásról szóló 2013. évi XXXVI. törvény (a továbbiakban: Ve.) 208. § alapján, a Ve. 2. § (1) bekezdése a) és e) pontjában foglaltak megsértése miatt az alábbi kifogást nyújtom be.

[Magánszemély esetében a személyi azonosító, szervezet esetében a nyilvántartási szám fel nem tüntetése vagy helytelen feltüntetése esetén a kifogást nem fogja érdemben vizsgálni a választási bizottság!]

*Tényállás*

[Itt következik annak a rövid leírása, hogy *mi történt,* mi a kifogásolt magatartás. Fontos, hogy a leírás kitérjen arra, hogy a kifogásolt magatartás *mikor történt* és *ki követte el és hol követte el*. Amennyiben készült bármilyen hang-, videó-, stb. felvétel, akkor azt csatolni szükséges. Ha ilyen nincs, akkor a jelen lévő személyektől, szemtanúk nyilatkozatot írjanak alá, amely alátámasztja az ügy tényállását. A nyilatkozatra mintát [ezen a linken](https://tisztavoks.hu/nyilatkozat/) talál. Példa: „A szavazóköri jegyzőkönyv [vagy: csatolt nyilatkozat] alapján Példa József személy a szavazás napján folyamatosan, de legalább hét alkalommal szállított választókat egy dupla kabinos, platós terepjáró személygépkocsival. A választópolgárok kiszálltak, leadták a szavazatukat, majd az autóval elszállították őket.”]

 *A jogorvoslati határidő megtartottsága*

Figyelemmel arra, hogy a fenti történésre 2024. június 9-én került sor, a kifogás benyújtására a Ve. 209. § (1) bekezdése szerint nyitva álló, háromnapos határidő megtartottnak tekintendő.

[Ha a jogsértés időpontjára nézve közvetlen bizonyíték nem áll rendelkezésre, akkor ki kell fejteni, hogy mi bizonyítja (pl. nyilatkozat), hogy a jogsértés az adott napon történt.]

*A tényállás minősítése*

A tényállásban leírt magatartás a Ve. 2. § (1) bekezdés a) pontjában foglalt választások tisztasága, valamint e) pontjában foglalt rendeltetésszerű és jóhiszemű joggyakorlás alapelveibe ütközik. Ahogy a választási és népszavazási eljárás egyes kérdései tárgyában született kúriai joggyakorlat-elemző csoport véleménye fogalmaz, *„az autóbuszos szállítást a Ve. szövegszerűen is tiltja, ami azonban nem jelenti azt, hogy nem autóbusszal, hanem más szállítóeszközzel szervezetten lehet a választópolgárokat a szavazóhelyiséghez szállítani. Ilyenkor kerülnek előtérbe a Ve. alapelvi rendelkezései.”* (Joggyakorlat-elemző csoport véleménye, 132. o.). Kifogástevő e körben hivatkozik a Pécsi Ítélőtábla Pk.III.20.021/2014/2. számú döntésére, amelyben a bíróság megállapította, hogy a szervezett személyszállítás, jóllehet nem autóbusszal történt, ellentétes volt a Ve. 2. § (1) bekezdés a) és e) pontjában foglalt alapelvekkel. Az Ítélőtábla értékelése szerint *„a választás napján a választópolgárok szervezett szállítására került sor [ez pedig] az ítélőtábla álláspontja szerint egyértelműen és kétséget kizáróan a Ve.2.§ a) pontjában megfogalmazott választás tisztaságának megóvása illetőleg az e) pontjában meghatározott jóhiszemű és rendeltetésszerű joggyakorlás alapelvébe ütközik.”*

*Jogkövetkezmény*

A kifogástevő minderre figyelemmel azt kéri, hogy a tisztelt Választási Bizottság a Ve. 218. § (2) bekezdés a) pontja szerint a jogsértés tényét állapítsa meg, a b) pontja szerint a jogsértőt tiltsa el további jogsértéstől, valamint a d) pont szerint szabjon ki kellő visszatartó erejű bírságot. A bírság kiszabásánál a kifogástevő álláspontja szerint figyelembe kell venni, hogy a magatartás közvetlenül kihatott a választás tisztaságára.

[A fentieken túl kérheti azt is, hogy a választási bizottság rendelje el a szavazás megismétlését. Ezt akkor kérje, ha már a pontos eredményektől függetlenül kimutatható, hogy a jogellenes magatartás kihatott a választás eredményére. Ebben az esetben ezt a mondatot helyezze el a fenti bekezdés után: „A kifogástevő kéri a tisztelt Választási Bizottságot emellett a Ve. 218. § (2) c) alapján, hogy az érintett szavazókörben a szavazást ismételtesse meg. A kifogástevő álláspontja szerint a tényállás alapján megállapítható, hogy a jogellenes magatartás kihatott a szavazás eredményére.”

Ha a pontos eredmények szükségesek ahhoz, hogy kimutatható legyen a csalás eredménye, úgy majd a választás választókerületi (települési, területi) eredményét megállapító határozatot is kell támadni a Ve. 241. § alapján, és abban a jogorvoslati eljárásban kell kérni a szavazás megismétlését.]

Jelen kifogást a kifogástevő a Ve. 212. § (1) bekezdésének megfelelően elektronikus levélben eljuttatva nyújtja be. Az elektronikus levélhez csatolom a kifogás bizonyítékaként a kifogásban megjelölt [fényképfelvételeket, videófelvételeket, nyilatkozatokat. – stb. Itt szükséges felsorolnia, hogy mikre hivatkozott a tényállás ismertetése során.]

 Budapest, 2024. június 9..

Tisztelettel,

 [NÉV]